**Pakkeliste til hengekøyetur**

Når man skal sove ute under åpen himmel er det noen ting man bør huske å ta med seg slik at natten blir så behagelig som mulig. Vi har laget en liste med ting det kan være lurt å ha med seg. Sjekk gjerne listen i god tid før avreise slik at du rekker å kjøpe eller låne det utstyret du mangler. Punktene som er markert i grønt stiller PEF med og det trenger du ikke å ha selv. Gruppa finner selv ut hvordan dette utstyret fordeles før avreise. Det er ikke sikkert du trenger å ta med alt som står på listen, kanskje dere som gruppe kan avtale hvem som tar med hva for å fordele vekten på sekken.

□ Ryggsekk

□ Hengekøye (sjekk at tau og alle deler er i posen)

□ Tarp

□ Liggeunderlag

□ Skinnfell til å legge over liggeunderlaget kan være nyttig hvis det er kaldt

□ Sovepose (sjekk at du har en sovepose som egner seg til årstiden du reiser på)

□ Hodelykt

□ Speiderkniv

□ Vann på flaske (både drikkevann og til å slokke bål med)

□ Fyrstikker

□ Førstehjelpsutstyr, gnagsårplaster og smertestillende

□ Ullundertøy og ullsokker

□ En varm genser, gjerne tykk ull

□ Dun/boblejakke

□ En vind- og vanntett jakke

□ Lue, hansker/votter og bøff

□ Badetøy

□ Håndkle

□ Tannbørste og tannkrem

□ Solkrem og myggstift

□ Toalettpapir og eventuelt våtservietter/intimservietter

□ Solbriller

□ Antibac

□ Utstyr til matlaging, spising og oppvask: Stormkjøkken, gass, fyrstikker, fjøl, kniv, serveringsskje/øse/stekespade, tallerken, bestikk og kopp, såpe, svamp, kjøkkenhåndkle

□ Mat og snacks

□ Pose til søppel

□ Evt kart og kompass

God tur!



Foto: iStock